**उद्यम पञ्जीकरण लिनुका फाइदाहरू**

भारत सरकारको सूक्ष्म, लघु एवं मध्यम उद्यम मन्त्रालयले भारतको राजपत्र, असाधारण, भाग- II, अनुभाग -3, उप-धारा (ii), मिति 26 जून, 2020 मा दुवै निवेश र कारोबारलाई समग्र मानदण्डको रूपमा अधिसूचित गरेको छ, जसमा सूक्ष्म, लघु एवं मध्यम उद्यमका रूपमा उद्यमहरूलाई वर्गीकृत गरेर 1 जुलाई, 2020 देखि प्रभारी बनाएको छ।

एमएसएमईको नयाँ परिभाषालाई सुनिश्चित गर्न र व्यवसायलाई सहज बनाउनका लागि यो प्रणालीले एमएसएमईलाई स्थायी पञ्जीकरण अर्थात 'उद्यम पञ्जीकरण'-मा सहयोग प्रदान गर्नेछ।

**मुख्य विशेषताहरू:**

· कसैले पनि उद्यम शुरु गर्नका लागि उद्यम पञ्जीकरण प्राप्त गर्न सक्नेछन्। यसलाई पोर्टलको माध्यमद्वारा पञ्जीकृत गर्न सकिनेछ अर्थात् <https://udyamregistration.gov.in/Government-India/Ministry-MSME-registration.htm>

· उद्यम पञ्जीकरणको प्रक्रिया पूर्णरूपले डिजिटलाइज्ड तथा पेपरशून्य रहेको छ। कुनै पनि दस्तावेजलाई अपलोड गर्नुपर्ने कुनै आवश्यकता छैन।

· पञ्जीकरण प्रक्रिया पूर्णरूपले निःशुल्क रहेको छ। कसैलाई कुनै लागत वा शुल्क भुक्तान गर्नु पर्दैन।

· पञ्जीकरण प्रक्रिया पूरा भएपछि एक ई-प्रमाण पत्र, जसको नाम "उद्यम पञ्जीकरण प्रमाणपत्र" अनलाइनमार्फत जारी गरिनेछ।

· यो प्रमाण पत्रमा एक गतिशील क्यूआर कोड हुन्छ जसले गर्दा हाम्रो पोर्टलमा वेब पेज र उद्यमको बारेमा विवरण प्राप्त गर्न सकिनेछ।

· जब कसैले जानीबुझी गलत बयान दिन्छन् वा उद्यम पञ्जीकरण वा अद्यावधिक प्रक्रियामा देखिने स्व-घोषित तथ्य तथा आँकड़ालाई दबाउने प्रयास गर्दछन् भने उनी अधिनियमको धारा 27 अन्तर्गत तोकिएको दण्डका लागि जिम्मेवार हुनेछन्।

· अनलाइन प्रणाली पूर्णरूपले आयकर र वस्तु एवं सेवा कर पहिचान संख्या (जीएसटीआईएन) प्रणालीको साथ एकीकृत छ, उद्यमहरूको निवेश तथा कारोबारमा विवरण स्वचालित रूपले सरकारी डेटा आधारमा लिन सकिनेछ। निर्यातलाई कारोबार गणनाको हिस्साको रूपमा लिइनेछैन।

· जोसित ईएम-II वा यूएएम पञ्जीकरण वा एमएसएमई मन्त्रालय अन्तर्गत कुनै पनि योग्य प्राधिकरणद्वारा जारी गरिएको कुनै अन्य पञ्जीकरण छ भने उनीहरूले 31.03.2021 भन्दा पहिला नै आफूलाई पुनः पञ्जीकृत गर्नुपर्नेछ।

· कुनै पनि उद्यमले एकभन्दा अधिक उद्योग पञ्जीकरण गर्नु पाउनेछैन। यद्यपि, विनिर्माण वा सेवा वा दुवैसहित कुनै पनि गतिविधिहरूमा एक पञ्जीकरणमा निर्दिष्ट वा जोड़्न सकिनेछ।

**पञ्जीकरणका लागि आवश्यकता:**

· पञ्जीकरणका लागि केवल आधार नम्बर नै पर्याप्त हुनेछ।

· पैन र जीएसटी नम्बर 01.04.2021 देखि अनिवार्य हुनेछ।

**यो पञ्जीकरणका फाइदाहरू:**

· यो एक उद्यमका लागि स्थायी पञ्जीकरण र बुनियादी पहिचान संख्या हुनेछ।

· एमएसएमई पञ्जीकरण पेपरशून्य र स्व-घोषणामा आधारित छ।

· पञ्जीकरण नवीनीकरण गर्न कुनै आवश्यकता हुने छैन।

· विनिर्माण वा सेवा वा दुवैसहित कुनै पनि गतिविधिहरू एक पञ्जीकरणमा निर्दिष्ट वा जोड़्न सकिनेछ।

· उद्यम पञ्जीकरणको साथमा उद्यमले स्वयंलाई जीईएम (सरकारी ई-मार्केट स्थान, जी देखि बी-का लागि एक पोर्टल) र समाधान पोर्टल (भुक्तानमा विलम्बसित सम्बन्धित समस्याहरू समाप्त गर्नका लागि एक पोर्टल)-मा पञ्जीकरण गर्न सक्नेछ अनि साथै एमएसएमई स्वयं टीआरईडीएस (TReDS) प्लेटफार्ममा पनि अनबोर्ड गर्न सक्नेछन् अनि तीन उपलब्ध प्लेटफार्म अर्थात 1.www.invoicemart.com 2.www.m1xchange.com 3.www.rxil.in ”(प्राप्तिहरूको चालानको कारोबार गर्न सकिने एक प्लेटफार्म) मा दर्ता गर्न सक्नेछन्।

· उद्यम पञ्जीकरणले एमएसएमई मन्त्रालयका योजनाहरूबाट लाभ उठाउनमा एमएसएमईलाई सहयोग गर्दछ, जस्तै क्रेडिट ग्यारेन्टी योजना, सार्वजनिक खरीद नीति, सरकारी निविदाहरूमा अतिरिक्त बढ़त र विलम्ब गरी भुक्तानविरुद्ध संरक्षण आदि।

· ब्यांकहरूबाट प्राथमिकतामा रहेको क्षेत्रमा ऋण दिनका लागि पात्र बन्न सकिनेछ।

**प्राथमिकता क्षेत्र ऋण:**

भारतीय रिजर्व ब्यांकद्वारा प्राथमिकता क्षेत्रको उधार (PSL) दिशानिर्देश जारी गरिन्छ। आरबीआईले आफ्नो परिपत्र संख्या RBI/FIDD/2020-21/72 को मास्टर दिशा-निर्देश FIDD.CO.PCO.BC.5/04.09.01/2020-21 मिति 04 सितम्बर, 2020 मा जारी गरेको छ। प्राथमिकता क्षेत्र अन्तर्गत (i) कृषि (ii) सूक्ष्म, लघु एवं मध्यम उद्योग (iii) निर्यात ऋण (iv) शिक्षा (v) आवास (vi) सामाजिक अवसंरचना (vii) नवीकरणीय ऊर्जा (viii) अन्य हुन्। यसैले, एमएसएमई क्षेत्र प्राथमिक क्षेत्र उधार अन्तर्गत आउँछ। आरबीआई अनुसार, एमएसएमईको परिभाषा भारत सरकार (जीओआई)-को राजपत्र अधिसूचना एस.ओ. 2119 (ई) मिति 26 जून, 2020 को परिपत्र आरबीआई/2020-2021/10 एफआईडीडी.एमएसएमई र एनएफएस.बीसी सं.3/06.02.31/2020-21 को साथै एफआईडीडी.एमससएमई अनि एनएफएस. बीसी. सं.4/06.02.31/2020-21 मिति 2 जुलाई, 2020, 21 अगस्त, 2020 क्रमशः 'सूक्ष्म, लघु एवं मध्यम उद्यम क्षेत्रका लागि ऋण प्रवाह' अनुसार तथा समय-समयमा अद्यतन गरिए अनुसार छ। यस अतिरिक्त, यस्ता एमएसएमईलाई वस्तुको निर्माण वा उत्पादनमा कुनै पनि तरिकाले उद्योग (विकास तथा विनियमन) अधिनियम, 1951 को पहिलो अनुसूचीमा निर्दिष्ट कुनै पनि उद्योगसित सम्बन्धित हुनुपर्छ वा कुनै सेवा वा सेवाहरू प्रदान गर्ने वा प्रदान गर्नमा लागिरहनुपर्नेछ।

आरबीआईका दिशानिर्देशहरू अनुरूप एमएसएमईलाई सबै ब्यांक ऋण प्राथमिकतामा रहेको क्षेत्र ऋण अन्तर्गत वर्गीकरणका लागि योग्यता प्राप्त गर्दछ।

----------000--------------